АҞӘА, рашәара 12 - Sputnik. Раули Какалиа АУН "Аԥсныҩынтәхархәара" адиректорс дҟаҵоуп ҳәа аанацҳауеит Аекономика аминистрра асаит. Абри азы аусдҵа лнапы аҵалҩит аԥыза-министр ихаҭыԥуаҩ, аекономика аминистр Кристина Озган.
"Амиссиа ду шәнапы ианҵоуп. Ари аиҿкаара аметалл еиқәаҵәақәа разырхиареи реидкылареи рзы имонополиступ. Анаплакы аԥареикәыршара 70 миллион мааҭ итәоит, аха убри аан ахашәала 1% ауп иҟоу. Анаплакы аекономика шәазхьаԥшыр сҭахуп хра аманы аҟазаара аганахь ала", - лҳәеит Озган, Какалиа иахь лхы рханы.
Лара иазгәалҭеит анапхгара ҿыц еизаны иҟоу азҵаарақәа ирласны ирыӡбар шакәу.
"Абри азҵаараҿы ҳминистрра шәыдгылаҩуп. Анаплак аҟны аекономикатә политика аԥсахразы ажәадгалақәа рхианы шәааира ҳазыԥшуп", - лҳәеит лара.
Аҵыхәтәаны лара уаанӡатәи анапхгаҩы ҭабуп ҳәа иалҳәеит иусуразы.
Иара убас шәаԥхьр ҟалоит:
- "Аԥсныбылтәы" адиректор хада инапынҵақәа назыгӡо даҭоуп